kardosdrur/scandi-wiki huggingface dataset:
Charles Austin

Charles Austin (født 19. december 1967 i Bay City, Texas, USA) er en tidligere amerikansk atletikudøver (højdespringer), der vandt guld i højdespring ved både OL i Atlanta 1996 og ved VM i Tokyo i 1991.

Eksterne henvisninger 
 Info 

Personer fra Texas
Højdespringere fra USA
Jan Železný

Jan Železný (født 16. juni 1966 i Mladá Boleslav, Tjekkoslovakiet) er en tidligere tjekkisk atletikudøver (spydkaster), der med tre OL- og tre VM-guldmedaljer, samt en verdensrekord på 98,48 m, der har stået siden 1996, må betragtes som mest succesrige spydkaster gennem tiden.

Železný vandt guld ved OL tre gange i træk, i spydkatkonkurrencen i Barcelona i 1992, Atlanta i 1996 og i Sydney i 2000. Han vandt desuden guld ved tre verdensmesterskaber, i henholdsvis 1993, 1995 og 2001.

Eksterne henvisninger 

 Info

Spydkastere fra Tjekkiet
Bent Dyssemark

Bent Dyssemark (født 27. februar 1942 i Otterup; død 11. februar 2017 i Bårdesø) var en dansk politiker, der i perioden 1998-2005 var borgmester i Otterup Kommune og i perioden 2006-2009 i Nordfyns Kommune, valgt for Venstre.

Dyssemark var landbrugsuddannet fra bl.a. Dalum Landbrugsskole, og drev fra 1968 landbrug i Bårdesø.

Den politiske karriere begyndte som ung, hvor han var formand for Venstres Ungdom på Fyn (1965-1968) og tillige medlem af organisationens landsstyrelse. I 1974 blev han formand for Venstre i Otterupkredsen, og sad helt frem til 1983. I 1978 blev han medlem af kommunalbestyrelsen i Otterup Kommune, og var formand for kommunens tekniske udvalg fra 1982 til 1998, hvor han blev borgmester. Dyssemark offentliggjorde i august 2008, at han ikke genopstillede ved kommunalvalget i november 2009.

Dyssemark havde desuden været medlem af Statens Jordlovsudvalg, vurderingsinspektør for Nykredit og medlem af bestyrelsen for Fyens Stiftstidende. Han var også formand for Fyns Tidende, som Stiftstidende opslugte mens hans sad i bestyrelsen – og endelig var han medlem af bestyrelsen for De Bergske Blade.

Morten Andersen afløste Bent Dyssemark som borgmesterkandidat i Nordfyns Kommune ved kommunalvalget 2009.

Kilde 

Borgmestre fra Venstre
Riddere af Dannebrog
Landmænd fra Danmark
Personer fra Otterup
Tero Pitkämäki

Tero Kristian Pitkämäki (født 19. december 1982 i Ilmajoki, Finland) er en finsk atletikudøver (spydkaster), der vandt guld i spydkast ved VM i Osaka i 2007. Han vandt desuden sølv i samme disciplin ved EM i Göteborg i 2006.

Pitkämäkis præstationer skaffede ham i 2007 prisen som Årets atletikudøver i Europa.

Eksterne henvisninger 

 Info

Spydkastere fra Finland
Andrus Värnik

Andrus Värnik (født 27. september 1977 i Antsla, Sovjetunionen) er en estisk atletikudøver (spydkaster), der vandt guld i spydkast ved VM i 2005 i Helsingfors. Han vandt desuden sølv i samme disciplin ved VM i Paris i 2003

Eksterne henvisninger 

 Info

Spydkastere fra Estland
Sergej Makarov

Sergej Aleksandrovitj Makarov ( ; født 19. marts 1973 i Podolsk, Sovjetunionen) er en russisk atletikudøver (spydkaster), der vandt guld i spydkast ved VM i 2003 i Paris. Han vandt desuden bronze i samme disciplin ved både OL i Sydney 2000 og OL i Athen 2004.

Eksterne henvisninger 
 Info

Spydkastere fra Rusland
Wallace Spearmon

Wallace Spearmon Jr. (født 24. december 1984 i Chicago, Illinois, USA) er en amerikansk atletikudøver (sprinter), der vandt sølv på 200 meter-distancen ved VM 2005 i Helsingfors og bronze 2 år senere ved VM i Osaka. Han var ved VM i Osaka desuden en del af det amerikanske stafethold, der vandt guld på 4 x 100 meter-distancen.

Ved OL i Beijing 2008 sluttede Spearmon på tredjepladsen i 200 meter-løbet og troede dermed han havde sikret sig bronzemedaljen. Han blev dog diskvalificeret for at have trådt på banelinjen, og bronzemedaljen gik i stedet til landsmanden Walter Dix.

Eksterne henvisninger 

 Info

Sprintere fra USA

Personer fra Chicago
Alfred Yego

Alfred Kirwa Yego (født 28. november 1986 i Kenya) er en kenyansk atletikudøver (mellemdistanceløber), der vandt guld på 800 meter ved VM 2007 i Osaka, og bronze på samme distance ved OL i Beijing 2008.

Eksterne henvisninger 

 Info

Mellemdistanceløbere fra Kenya
Donald Thomas

Donald Thomas (født 1. juli 1984 på Bahamas) er en atletikudøver (højdespringer) fra Bahamas, hvis til dato største triumf er hans guldmedalje i højdespring ved VM i Osaka i 2007. Her henviste han med et spring på 2.35 meter russeren Jaroslav Rybakov til andenpladsen.

Eksterne henvisninger 
 

Højdespringere fra Bahamas
Iberia

Iberia, Líneas Aéreas de España, S.A., internationalt kendt som Iberia Airlines, er Spaniens største flyselskab. Selskabet har hovedsæde i Madrid og anvender Madrid-Barajas Lufthavn og Barcelona Lufthavn som sine primære hubs. Iberia havde 27.799.000 passagerer i 2006.

Flåde

Eksterne henvisninger 

Flyselskaber fra Spanien
Etableret i 1927
Brad Walker

Brad Walker (født 21. juni 1981 i Aberdeen, South Dakota, USA) er en amerikansk atletikudøver (stangspringer), der vandt guld i stangspring ved VM 2007 i Osaka. To år før havde han vundet sølv i samme disciplin ved VM i Helsingfors.

Eksterne henvisninger 
 

Stangspringere fra USA
Personer fra South Dakota
Roman Šebrle

Roman Šebrle (født 26. november 1974 i Lanškroun, Tjekkoslovakiet) er en tjekkisk atletikudøver (tikæmper), der vandt guld i tikamp ved både OL i Athen 2004 og ved VM i Osaka i 2007. Han vandt desuden sølv i samme disciplin ved OL i Sydney 2000, VM i Paris i 2003 og ved VM i Helsingfors i 2005. Han har verdensrekorden i tikamp, og er den eneste nogensinde til at have fået mere end 9000 point.

Eksterne henvisninger 

 Info

Mangekæmpere fra Tjekkiet
Ivan Tsikhan

Ivan Tsikhan (  ;  ) (født 24. juli 1976 i Hlowsevitjy, Slonimski rajon, Hviderussiske SSR, Sovjetunionen) er en hviderussisk atletikudøver (hammerkaster), der er tredobbelt verdensmester i hammerkast, og desuden to gange har vundet medaljer i disciplinen ved OL.

Tsikhans verdensmesterskaber blev vundet i 2003 i Paris, i 2005 i Helsingfors og i 2007 i Osaka. Desuden blev han i 2006 europamester i Göteborg. Han vandt bronze ved OL i Beijing 2008 og OL i OL 2016.

Eksterne henvisninger 

 

Hammerkastere fra Hviderusland
Olympiske sølvmedaljevindere fra Hviderusland 
Olympiske mestre fra Hviderusland
Jacob Jensen (født 1973)

Jacob Stenholm Jensen (født 26. maj 1973 i Holbæk) er en dansk politiker, der har været medlem af Folketinget siden 2005, valgt for Venstre i Kalundborgkredsen (Sjællands Storkreds). Han er 2. næstformand i regionsrådet i Region Sjælland.

Baggrund og erhvervskarriere 
Jensen blev student fra Stenhus Gymnasium i 1992, og blev i 1998 kandidat i erhvervsjura (cand.merc.jur.) fra Handelshøjskolen i København. Fra 1998 arbejdede han som økonom hos A.P. Møller-Mærsk, og var 2001–2002 udstationeret hos selskabets afdeling i London. I 2002 blev han kontorchef hos A. P. Møller – Mærsk i København.

Politisk karriere 
Han blev opstillet som folketingskandidat for Venstre i Nykøbing Sjælland-kredsen i 2004, og blev valgt ved valget 8. februar 2005. I 2007 blev han opstillet i Kalundborgkredsen, og blev genvalgt 13. november samme år. Jensen er finansordfører for Venstre, og har tidligere været erhvervs-, økonomi- og kommunalordfører for partiet. Ved valget i 2011 opnåede Jacob Jensen næsten 10.000 personlige stemmer, kun overgået af Pia Kjærsgaard samt Bertel Haarder som den kandidat i hele Sjællands Storkreds med flest personlige stemmer.

Jensen sidder desuden i bestyrelsen for havbruget Musholm, og er i denne forbindelse blevet kritiseret af organisationen Transparency International for hans arbejde i miljøudvalget vedrørende behandlingen af en lov, der giver mulighed for flere havbrug til gavn for blandt andet Musholm.

Eksterne henvisninger 
 Jacob Jensens hjemmeside
 
 DRs politiske profil for Jacob Jensen

Referencer 

Folketingsmedlemmer i 2000'erne
Folketingsmedlemmer i 2010'erne
Folketingsmedlemmer i 2020'erne
Nuværende folketingsmedlemmer fra Venstre
Jurister fra Danmark
Folketingsmedlemmer i 2010'erne
Personer i Kraks Blå Bog
Regionsrådsmedlemmer fra Venstre
Regeringen Mette Frederiksen II
André Schembri

André Schembri (født 27. maj 1986 i Floriana, Malta) er en maltesisk fodboldspiller, som spiller for fodboldklubben Apollon Limassol på Cypern.

Eksterne henvisninger
 

Fodboldspillere fra Malta
Fodboldspillere fra Marsaxlokk F.C.
Jackson (Mississippi)

Jackson er hovedstaden og den største by i staten Mississippi i USA samt den ene af hovedstæderne i Hinds County med Raymond som den anden. Byen har  indbyggere, mens metropolområdet har en befolkning på lige over 500.0000. Byen er forholdsvis ung, idet den blev grundlagt i 1822.

Oprindeligt lå Mississippis hovedstad i Natchez vestpå i staten, men efter et ønske om en mere central hovedstad blev et handelssted kendt som LeFleur's Bluff valgt, og byen fik navnet Jackson til ære for general Andrew Jackson, der senere blev præsident.

Under den amerikanske borgerkrig brændte store dele af byen, og byen blev nærmest udslettet i 1863. Kun skorstenene stod tilbage, hvorfor byen fik øgenavnet Chimneyville. I 1960'erne dannede byen ramme om flere opgør og demonstrationer som følge af den daværende raceopdeling i Mississippi, bl.a. blev 300 anholdt for forstyrrelse af den offentlige orden. Den 12. juni 1963 blev folkeretsaktivisten Medgar Evers dræbt i Jackson. I 2004 blev byens lufthavn omdøbt til Jackson-Evers International Airport til ære for ham.

Kendte personer fra byen 
 LeAnn Rimes

Referencer

Eksterne henvisninger 

 

Byer i Mississippi
Erki Nool

Erki Nool (født 25. juni 1970 i Võru, Sovjetunionen) er en tidligere estisk atletikudøver (tikæmper), der vandt guld i tikamp ved både EM i Budapest i 1998 og OL i Sydney 2000. Han vandt desuden sølv i samme disciplin ved VM i Edmonton i 2001 og EM i München i 2002.

Efter sit karrierestop er Nool gået ind i politik og sidder nu i det estiske parlament, hvor han repræsenterer Unionen af Pro Patria og Res Publica.

Eksterne henvisninger 

 Info 

Mangekæmpere fra Estland
Politikere fra Estland
Olympiske mestre fra Estland
Bryan Clay

Bryan Clay (født 3. januar 1980 i Austin, Texas, USA) er en amerikansk atletikudøver (tikæmper), der vandt guld i tikamp ved OL i Beijing 2008 og ved VM 2005 i Helsingfors. Han vandt desuden sølv i samme disciplin ved OL i Athen 2004.

Eksterne henvisninger 

 Info

Mangekæmpere fra USA
Personer fra Austin
Ralf Bartels

Ralf Bartels (født 21. februar 1978 i Stavenhagen, Østtyskland) er en tysk atletikudøver (kuglestøder), der vandt guld i kuglestød ved EM i Göteborg i 2006. Han vandt desuden bronze i samme disciplin ved VM i Helsingfors i 2005.

Blandt Bartels største konkurrenter var danske Joachim B. Olsen.

Eksterne henvisninger 

 Info

Personer fra Mecklenburg-Vorpommern
Kuglestødere fra Tyskland
Linford Christie

Linford Christie (født 2. april 1960 i St. Andrew, Jamaica) er en tidligere engelsk atletikudøver (sprinter), der med én OL- én VM- og tre EM-guldmedaljer er Englands mest succesfulde 100 meter løber gennem tiden.

Christie vandt guld på 100 meter-distancen ved EM i 1986, 1990 og 1994, ved OL i Barcelona 1992, og ved VM 1993. Ved OL i Seoul 1988 vandt han desuden sølv på både 100 meter og på 4 x 100 meter som en del af det britiske hold.

Ved OL i Atlanta 1996 nåede Christie i en alder af 36 år igen frem til finalen på 100 meter, hvor han dog i en dramatisk finale blev diskvalificeret for to tyvstarter.

Eksterne henvisninger 

 Info

Atleter fra England
Atleter ved sommer-OL 1988
Atleter ved sommer-OL 1992
Atleter ved sommer-OL 1996
David Payne

David Payne (født 24. juli 1982 i Cincinnati, Ohio, USA) er en amerikansk atletikudøver (hækkeløber), der vandt sølv på 110 meter hæk ved OL i Beijing 2008, hvor han kun blev besejret af cubanske Dayron Robles. Han vandt desuden bronze på samme distance ved VM i Osaka i 2007.

Eksterne henvisninger 
 

Hækkeløbere fra USA
Personer fra Cincinnati
Atleter ved sommer-OL 2008
Medaljevindere ved sommer-OL 2008
Olympiske sølvmedaljevindere fra USA
Steen Secher

Steen Secher (født 9. april 1959) er en dansk sejlsportsmand, der vandt guld ved OL i Barcelona 1992 i soling-klassen sammen med Jesper Bank og Jesper Seier. Det var den eneste danske guldmedalje ved legene i Barcelona.

Fire år tidligere, ved OL i Seoul var Secher med til at vinde bronze i samme bådtype, også her med Jesper Bank som skipper.

Eksterne henvisninger 

 Info

Sejlsportsfolk fra Danmark
Olympiske mestre fra Danmark
Årets Sportsnavn
Medaljevindere fra Danmark ved sommer-OL 1992
Medaljevindere fra Danmark ved sommer-OL 1988
Olympiske bronzemedaljevindere fra Danmark
Jesper Seier

Jesper Seier (født 21. september 1965) er en dansk sejlsportsmand, der vandt guld ved OL i Barcelona 1992 i soling-klassen sammen med Jesper Bank og Steen Secher. Det var den eneste danske guldmedalje ved legene i Barcelona.

Eksterne henvisninger 

 Info

Sejlsportsfolk fra Danmark
Olympiske mestre fra Danmark
Årets Sportsnavn
Medaljevindere fra Danmark ved sommer-OL 1992
Thomas Stuer-Lauridsen

Thomas Stuer-Lauridsen (født 29. april 1971) er en tidligere dansk professionel badmintonspiller, der nu fungerer som en del af trænerstaben på det danske badmintonlandshold.
Stuer-Lauridsen vandt bronze ved OL i Barcelona 1992. Det var den første danske OL-medalje i badminton nogensinde. Han har desuden flere gange været danmarksmester i herresingle.

Eksterne henvisninger 
 Info

Badmintonspillere fra Danmark
Olympiske bronzemedaljevindere fra Danmark
Medaljevindere fra Danmark ved sommer-OL 1992
Deltagere for Danmark ved sommer-OL 1996
Henrik Blakskjær

Henrik Blakskjær (født 8. juli 1971) er en dansk sejlsportsmand, der vandt guld ved OL i Sydney 2000 i soling-klassen sammen med Jesper Bank og Thomas Jacobsen.

Eksterne henvisninger 

 Info

Sejlsportsfolk fra Danmark
Olympiske mestre fra Danmark
Thomas Jacobsen

Thomas Jacobsen (født 13. september 1972) er en dansk sejlsportsmand, der vandt guld ved OL i Sydney 2000 i soling-klassen sammen med Jesper Bank og Henrik Blakskjær.

Eksterne henvisninger 
 Info

Sejlsportsfolk fra Danmark
Olympiske mestre fra Danmark
Deltagere for Danmark ved sommer-OL 2000
Gave

En gave er en genstand eller et pengebeløb, som gives væk uden at der skal gives en modydelse. Herved forstås en disposition, som medfører en formueforskydning fra giveren til modtageren, og at dette sker som et udslag af gavmildhed.

I mange kulturer er det at give gaver en vigtig begivenhed, og det er giveren, der høster social prestige. I Danmark skal gaver efter aftaleloven accepteres for at være gyldige.

Historie 
En gave var tidligt en overførsel af anerkendelse og ære. Der er mange eksempler på det i de nordiske sagaer, men det er såmænd det samme, når en ven giver "en omgang". Det bliver taget meget ilde op, hvis nogen vil undgå den æresgæld, gaven pålægger ham. Løsningen er: giv en omgang straks – eller senere.

Marcel Mauss har  formuleret tre regler om gaver, som har gyldighed på tværs af kultur og tid:
 Du skal give gaver. Gavegivningen forstærker den indbyrdes sammenhæng mennesker imellem.
 Gaver skal modtages. Det vil alle steder opfattes som en fornærmelse at afvise en gave.
 Du skal gengælde en gave. Modtageren er – indtil gave er gengældt – i en underordnet position i forhold til giveren.

Gaver i kristendommen 
Det at overrække og modtage en gave var tidligt en måde at knytte kontakter på. Udtrykket do ut des (= "jeg giver for at du skal give") stammer fra Romerretten. Det ses på danske kalkmalerier af De hellige tre Konger: I Matthæusevangeliet (2, 2-12) står, at vise mænd kom til Jesusbarnet for at hylde det. I middelalderens feudale tankegang indebar gavegivningen og -modtagelsen en forpligtelse.

I Fjenneslev Kirke ses øverst på triumfvæggen Vismændenes gaveoverrækkelse (malet ca. 1120-30). De tre knæler ærbødigt (se De hellige tre Konger). Neden under ses kirkebyggerne og maleriernes stiftere, Asser Rig og fru Inge, i færd med at overrække Fjenneslev kirke til Vorherre, hvis velsignende hånd viser hans accept af gaven. Det sjællandske stormandspar knæler ikke. Donationen er en kontrakt blandt ligemænd.

I Västra Sallerup Kirke er mellem 1434 og 1452 gengivet medlemmer af adelsslægterne Sparre og Thott sammen med De hellige tre Konger.

På en altertavle i Nationalmuseet ses kong Hans og Christian II som to af de konger, der giver gaver til Jesus. Til gengæld har forventet Vorherres velsignelse.

Noter

Litteratur 
 Axel Bolvig: Kirkekunstens storhedstid, 1992 
 Axel Bolvig: Den ny billedbibel, 2003 
 Ulla Haastrup, Robert Egevang og Eva Louise Lillie (red.): Danske kalkmalerier I-VII, 1992

Se også 
 Gaveøkonomi
 Nådegave
 Votivgave

Eksterne henvisninger 

Traditioner
Indflydelse (social og politisk)
Anmeldelse

En anmeldelse er en kritikers vurdering af litteratur, musik, kunst eller film. En kritiker kaldes ofte anmelder.

En anmeldelse af en koncert, en bog eller et andet kunstværk indeholder en beskrivelse af værket, giver en bedømmelse af det, en begrundelse for bedømmelsen og en samlet vurdering på den baggrund.

Krav til anmeldelser 
Ifølge Sandro Nielsen er det en gylden regel, at anmeldelsen giver et sandru og retvisende billede af værket, og at oplysningerne er relevante, pålidelige, fair og fyldestgørende. Anmeldelser publiceres i forskellige medier, og der stilles anderledes krav i et dagblad end i lægevidenskabelige tidsskrifter.

Litteratur 
 Sandro Nielsen: Anmeldelse af ordbøger i LexicoNordica 10-2003, 27-44.
 Sandro Nielsen: At anmelde og blive anmeldt videnskabeligt i LexicoNordica 15-2008, 169-195.
 John Chr. Jørgensen, Det danske anmelderis historie – Den litterære anmeldelses opståen og udvikling 1720-1906, Fisker & Schou, 1994. .

Se også 
 Feedback

Kommunikation
Aviser
Journalistik
Fliptricks

Et fliptrick er inden for skateboarding et trick, hvor skateboardet roterer om sin egen akse i den ene eller den anden retning.

Ollie 
En ollie er et grundlæggende skateboardtrick, der indgår i de fleste fliptricks. Tricket består i at løfte skateboardet fra jorden ved at presse den bagerste del af boardet (tailen) ned mod underlaget med en hurtig bevægelse, så der kommer et pop. I samme bevægelse føres den forreste fod skråt op ad boardet, så den bagerste del løfter sig, og boardet ligger vandret i luften. Ollien blev opfundet af amerikaneren Alan Gelfand i slutningen af 1970'erne, der anvendte teknikken til at lette fra rampen. I 1982 blev tricket overført til "flad vej" af freestyleskateren Rodney Mullen, der opfandt en lang række variationer som fx kickflip, heelflip og 360 flip.

Fodstilling 
Der er to grundlæggende kørestillinger på boardet. Det er mest almindeligt at stå med venstre fod forrest (regular), mens fodstillingen med højre fod forrest har fået betegnelsen goofy.

Fliptricks

Kickflip 
Et kickflip (originalt kaldet "Magic Flip", "Ollie Flip" eller "Ollie Kickflip") er et skateboardtrick, der grundlæggende består af en ollie, hvor boardet roterer om sin egen akse. Rotationen (eller flippet) sættes i gang ved at føre den forreste fod skrå ud over hælkanten på boardet i stedet for lige op. De første typer kickflip (også kaldet Oldschool kickflip) blev opfundet af freestyleskateren Curt Lindgren. Tricket går ud på at stille sig med begge fødder midt på boardet og anvende den fod, man normalt har bagerst til at løfte boardet. Senere opfandt Rodney Mullen den kickflip, som er blevet det mest brugte fliptrick i skateboardingens historie.

Heelflip 
Et heelflip er et flip, stort set samme slags som et kickflip, dog skal boardet rotere den modsatte vej. Et heelflip udføres ved at føre den forreste fod ud over tåkanten på boardet, så rotationen i modsætning til kickflippet sættes i gang med hælen.

Inward heelflip 
Et inward heelflip er et trick, hvor boardet drejer 180° backside i forbindelse med et heelflip.

Frontside-flip 
Frontside-flip eller frontside kickflip er en 180 graders frontside-ollie med et kickflip. Der findes flere forskellige variationer af tricket.

Pop shove-it 
En pop shove-it er et trick, hvor boardet vha. en olliebevægelse roterer 180 grader i længderetningen. Opfinderen af tricket er Ty Page.

360 Shove-it 
Ved en 360 shove-it roterer boardet 360 grader.

360 flip 
Er et trick hvor boardet drejer 360° backside under én (som ved en 360 Shove-it), samtidig med at boardet flipper. Det er et populært trick indenfor streetskating.

Impossible 
En impossible er et trick, hvor den bagerste fod anvendes til at rotere boardet 360 grader på langs med sig selv.

Bigspin 
Et bigspin er en 360 shove-it, hvor kroppen selv drejer 180 grader.

Varial kickflip 
Et varial kickflip er en blanding mellem kickflip og pop shove it.

Referencer 

Skateboarding
Brunalger

Brunalger (Phaeophyceae) er en stor klasse af flercellede alger, der indeholder mange kendte tangplanter. De indeholder farvestofferne Klorofyl A og C samt forskellige karotenoider, såsom fucoxanthin.

Klassifikation 
Klasse: Phaeophyceae
 Orden: Ascoseirales
 Orden: Cutleriales
 Orden: Desmarestiales
 Orden: Dictyotales
 Orden: Discosporangiales
 Orden: Ectocarpales
 Orden: Fucales Kylin (Brunalge-ordenen, Eks. blæretang)
 Orden: Ishigeales
 Orden: Laminariales (Eks. Fingertang)
 Orden: Nemodermatales
 Orden: Onslowiales
 Orden: Ralfsiales
 Orden: Scytosiphonales
 Orden: Scytothamnales
 Orden: Sphacelariales
 Orden: Sporochnales
 Orden: Syringodermatales
 Orden: Tilopteridales

Fedtmøg/fedtemøg 
Fedtmøg (eller fedtemøg) er en betegnelse for enårige brunalger (Pilayella littoralis og Ectocarpus Siliculosus). Fedtmøg vokser initielt som fastsiddende alger på dybere vand (typisk 3-10 m). Algerne kræver en fast overflade (fx sten eller muslinger) til befæstning.
 
Efterhånden som algerne vokser knækker de af og føres med strømmen mens de fortsat vokser. I forbindelse med stærk strøm kan algerne skylles op på kysten hvor de efterhånden omsættes med ubehagelig lugt til følge.
Vækst af brunalger er en indikator på stort næringssaltindhold i omgivelserne.

Se også 
 alge

Referencer

Eksterne henvisninger 

 Tysk: Der Fingertang (Laminaria digitata)
 No, Systematikk: Protoctista, alger og algelignende organismer
 algaebase.org
 Systema naturae 2000 (classification) – Taxon: Class Phaeophyceae
Lorrainekorset

Lorrainekorset (eller lothringenkorset) er et kors med to tværbjælker, der er lige lange og deler korsets stamme i tre omtrent lige lange dele. Den øverste tværbjælke kan også være lidt kortere end den nederste, og stammens nederste stykke kan være længere.

Korset indgår i Lothringens våben. I det våben er den øverste bjælke kortere end den nederste. Under anden verdenskrig anvendte de frie franske styrker symbolet.

Lorrainekorset er et symbol for franskhed og ses på frimærker. Det er Jeanne d'Arcs symbol. Efter Frankrigs kapitulation i anden verdenskrig blev korset symbol for De Frie Franske. Det var den franske admiral Émile Muselier, der foreslog Lorrainekorset som symbol for DFF – både af historiske grunde og for at have et mod hagekorset.

Den 79. infanteridivision] i den tyske hær benyttede symbolet under 2. verdenskrig. Det skyldtes at dets første kampindsats var angrebet på Lorraine.

Anden brug af Lorrainekorset 
 Den internationale tubekulosekonference i Berlin 1902 valgte Lorrainekorset som symbol for kampen mod tuberkulose.
 Flere religiøse eller æventyrsforeninger anvender korset som fx Tempelherreordenen  i Sverige.

Øvrigt 
 Se også Patriarkalkors – et lignende kors, som benyttes i en række andre lande, bl.a. i det slovenske flag. Det findes brugt i fx Ungarn, Polen, Litauen m.fl.

Heraldiske kors